ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
2 ก.พ. 2560

สรุปภาวะตลาดภาคเช้า
ยังยืน 1580 จุดไม่ได้ – SET ช่วงแรกขึ้นทะลุ 1580 จุด ด้วยโมเมมตัมการฟื้นตัวต่อเนื่องมาตั้งแต่ช่วงท้ายตลาดเมื่อวาน โดยขึ้นไปทำจุดสูงบริเวณ 1581 จุด อย่างไรก็ตาม ยังขาดแรงส่งต่อเนื่อง ทำให้สุดท้ายชะลอตัวลงมาเคลื่อนไหวใต้แนว 1580 จุด และปิดตลาดที่ระดับ 1576.38 จุด +0.06 จุด หรือ +0.00% ด้วยมูลค่าซื้อขายเบาบางที่ระดับ 2.3 หมื่นลบ. กลุ่มหลัก ICT กดดันตลาด ปิดลบ -0.43% ขณะที่พลังงาน และแบงก์ทรงตัว โดยปิด -0.15% และ -0.18% ตามลำดับ ด้านตลาดภูมิภาคแกว่งแคบ โดยบวกลบคละเคล้า
กลยุทธ์ที่แนะนำ ช่วงบ่าย: คาดหากยังไม่ต่ำกว่า 1570 จุด จะฟื้นตัวขึ้นได้ โดยมีแนวต้านใกล้ๆที่ 1583 จุด ซึ่งหากขึ้นทะลุผ่านได้ จะสร้างสัญญาณที่ดีขึ้น และมีแนวต้านถัดไปที่ 1587 จุด ส่วนกรณีผิดคาดต่ำกว่า 1570 จุด จะสร้างสัญญาณลบมากขึ้น และมีแนวรับถัดไปที่ 1550 จุด กลยุทธ์ พอร์ตระยะกลางถึงยาว เริ่มเห็นจังหวะแบ่งซื้ออีกครั้ง บริเวณ 1570 และ 1550 จุด เพื่อไปรอแบ่งขายกรอบบนของเดือนนี้ ซึ่งมองไว้ที่ 1620 และ 1650 จุด ส่วนพอร์ตสั้น ซื้อขายเก็งกำไร ด้วยความระมัดระวัง ทั้งนี้ หุ้นแนะนำตามสัญญาณเทคนิค ได้แก่ BROOK (รับ 0.93 ต้าน 0.99 Cut 0.89)